ઉત્તર કોરિયા સાથે રાજકીય સંબંધોને લઈને ચીન અત્યાર સુધી સર્વોચ્ચ ભૂમિકામાં રહ્યું છે. અમેરિકા સાથે વાતચીત અગાઉ ચીને બે વખત ઉત્તર કોરિયાના તાનાશાહ નેતા કિમ જોંગ ઉનની યજમાની પણ કરી છે. હવે મંગળવારે બન્ને દેશોને નેતાઓ વચ્ચે આ ઐતિહાસિક મુલાકાત સિંગાપોરમાં યોજાવા જઈ રહી છે પરંતુ આ સમિટથી બેઈજિંગ ગભરાયેલું જણાય છે અને તેને ડર છે કે આ બેઠક બાદ કિમ જોંગ ઉન પક્ષ બદલીને ચીનને સાઈડલાઈન ના કરી દે.